钦定古今图书集成/明伦汇编/闺媛典/第120卷 > 吴白妻徐氏
## 钦定古今图书集成/明伦汇编/闺媛典/第120卷 > 吴白妻徐氏

按《赣州府志》：“徐氏，吴白妻。十八岁举子，而白患拘挛，
极力救治，裙钗鬻尽。白死，嘱之曰：‘念尔子，幸择善夫’。
徐泣曰：‘君弃妾耶？南山有木，其下有石，木虽摧折而
石不转。白曰：‘尔年少容艳，家贫安得守’’？”徐剜一眼示
白。白死，葬屋旁，朝夕哀恸，纺绩教子。建中靖国间，旌其门。子岵能孝，第元丰武进士，官至建昌军事判官。